Imut wara li sparaw fuqu il-Pulizija f'Ohio
Filmat li qed idur fuq il-midja soċjali qajjem agħa sħiħa hekk kif juri numru ta' uffiċjali tal-Pulizija jaraw raġel ta' kartaġġjon skur jieħu l-aħħar nifsijiet tiegħu wara li spara fuqu Pulizija f'Ohio fit-22 ta' Diċembru. Ir-raġel ta' 47 sena, Andre Hill, kien għadu ħaj wara li sparaw fuqu u kien mixħut minn tulu fl-art f'garaxx, bil-Pulizija ma tawhx l-ewwel għajnuna biex isalvawlu ħajtu. Il-vittma ma kienx armat u ħareġ biss mill-garaxx b'mobile f'idu. Madanakollu, minħabba li ħareġ b'id waħda wara dahru, hu mifhum li l-Pulizija ħasbu li kien armat. Hill tħalla mal-art wiċċu l-isfel b'idejh immanettjati sakemm waslet ambulanza fuq il-post. Hu miet ftit tal-ħin wara.